b'\n_START_ARTICLE_\n\xc5\xa0iaur\xc4\x97s vakar\xc5\xb3 Europos e\xc5\xbeys\n_START_SECTION_\nI\xc5\xa1vaizda\n_START_PARAGRAPH_\nK\xc5\xabnas 230\xe2\x80\x93280\xc2\xa0mm ilgio, nugara ir \xc5\xa1onai apaug\xc4\x99 trumpais tamsiais spygliais, ant pilvo yra gelsvi plaukai. Suaug\xc4\x99s e\xc5\xbeys \xc4\xafprastai sveria 750\xe2\x80\x931213,5 g, bet ruden\xc4\xaf prie\xc5\xa1 \xc5\xbeiemos \xc4\xafmyg\xc4\xaf gali pasitaikyti iki 2\xc2\xa0kg svorio paprast\xc5\xb3j\xc5\xb3 e\xc5\xbei\xc5\xb3. Gimdo 3-8 plikus jauniklius, kuriems po keli\xc5\xb3 dien\xc5\xb3 u\xc5\xbeauga spygliai.\n_START_SECTION_\nPaplitimas\n_START_PARAGRAPH_\nPaplit\xc4\x99 pietvakari\xc5\xb3, \xc5\xa1iaur\xc4\x97s vakar\xc5\xb3 Europoje bei vakarin\xc4\x97je \xc5\xa0iaur\xc4\x97s Europoje dalyje. Rytuose nuo \xc5\xa1iaur\xc4\x97s Europos j\xc5\xb3 savaiminis arealas pasiekia Rusijos Valdajaus auk\xc5\xa1tum\xc4\x85 ir Volgos i\xc5\xa1takas._NEWLINE_Ar\xc4\x8diausiai nuo Lietuvos j\xc5\xb3 populiacijos gyvena \xc5\xa1iaur\xc4\x97s ryt\xc5\xb3 Latvijoje, nesiekdamos de\xc5\xa1iniakrant\xc4\x97s Dauguvos up\xc4\x97s, tiksliau vidurio Vid\xc5\xbeem\xc4\x97je ir vidurio Latgaloje bei \xc4\xaf \xc5\xa1iaur\xc4\x99 ir rytus nuo j\xc5\xb3.\n_START_SECTION_\nBuvein\xc4\x97\n_START_PARAGRAPH_\nGyvena mi\xc5\xa1k\xc5\xb3 pakra\xc5\xa1\xc4\x8diuose, kr\xc5\xabmuose, soduose, parkuose.\n_START_SECTION_\nGyvenimo b\xc5\xabdas\n_START_PARAGRAPH_\n\xc5\xa0iaur\xc4\x97s vakar\xc5\xb3 Europos e\xc5\xbeiai yra naktiniai gyv\xc5\xabnai, kurie per nakt\xc4\xaf gali vien\xc4\x85 ar du kilometrus, ie\xc5\xa1kodami maisto. Pasibaigus vegetaciniam sezonui, spalio\xc2\xa0\xe2\x80\x93 lapkri\xc4\x8dio m\xc4\x97n. u\xc5\xbemiega \xc5\xbeiemos miegu. \xc5\xbdiemos miego metu sul\xc4\x97t\xc4\x97ja fiziologiniai procesai, k\xc5\xabno temperat\xc5\xabra nukrinta 5-6 laipsniais. Pavasar\xc4\xaf, kylant temperat\xc5\xabrai kovo\xc2\xa0\xe2\x80\x93 baland\xc5\xbeio m\xc4\x97nesiais \xc5\xa1irdis ima plakti tankiau. Prabunda, kai aplinkos temperat\xc5\xabra pakyla iki 15 laipsni\xc5\xb3. Stipriai at\xc5\xa1ilus \xc5\xbeiemos metu, taip pat gali prabusti. I\xc5\xa1kilus pavojui e\xc5\xbeiai susirie\xc4\x8dia \xc4\xaf spygli\xc5\xb3 kamuoliuk\xc4\x85 nor\xc4\x97dami apsiginti._NEWLINE_Patinai ir patel\xc4\x97s lyti\xc5\xa1kai subr\xc4\x99sta per 253 dienas. N\xc4\x97\xc5\xa1tumas u\xc5\xbetrunka 30 dien\xc5\xb3. Gimsta 4-6 (re\xc4\x8diau 2-10) pliki ir akli, apie 12-25 g svorio jaunikliai. Prareg\xc4\x97ti pradeda 14 dien\xc5\xb3 am\xc5\xbeiaus. Nuo 21 dienos ima kaltis pieniniai dantys. Per maitinimo laik\xc4\x85, jie priauga iki 235 g svorio. Jaunikliai 42 dienas buna maitinami t\xc4\x97v\xc5\xb3._NEWLINE_\xc5\xa0iaur\xc4\x97s vakar\xc5\xb3 Europos e\xc5\xbeys (Erinaceus europaeus) su pietiniu baltakr\xc5\xab\xc4\x8diu e\xc5\xbeiu (Erinaceus concolor) gali kry\xc5\xbemintis.\n_START_SECTION_\nPrie\xc5\xa1ai\n_START_PARAGRAPH_\nGamtoje j\xc5\xb3 prie\xc5\xa1ai Europiniai op\xc5\xa1r\xc5\xabs, rudosios lap\xc4\x97s, mi\xc5\xa1kin\xc4\x97s kiaun\xc4\x97s, didieji apuokai, kilnieji ereliai.\n_START_SECTION_\nAuginimas\n_START_PARAGRAPH_\nE\xc5\xbeius galima auginti. Klaidingai yra manoma, kad e\xc5\xbeiams galima duoti pieno, jo net tik kad negalima, bet jis yra ir kenksmingas jiems (paleid\xc5\xbeia vidurius). Tinka virtas vi\xc5\xa1tos skeletas, kuris stiprina dantis. Maisto racionas gana \xc4\xafvairus: sliekai, smulk\xc5\xabs grau\xc5\xbeikai, varl\xc4\x97s, vabzd\xc5\xbeiai, sraig\xc4\x97s, kruopos, duona ir kt. Gamtoje e\xc5\xbeiai gyvena 7-8 metus, o nelaisv\xc4\x97je gali sulaukti 11,7 met\xc5\xb3. Nelaisv\xc4\x97je auginami \xc5\xa1iaur\xc4\x97s vakar\xc5\xb3 Europos e\xc5\xbeiai trimis m\xc4\x97nesiais subr\xc4\x99sta anks\xc4\x8diau, u\xc5\xbe gyvenan\xc4\x8dius laisv\xc4\x97je.\n_START_SECTION_\nPapildomi duomenys\n_START_PARAGRAPH_\nJ\xc5\xab k\xc5\xabno temperat\xc5\xabra 34,0\xc2\xbaC. Gana greitai b\xc4\x97ga, gerai plaukia vandenyje.'